Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 24/1998. (IV. 29.) IKIM—NM együttes rendelethez
Paragraph Index: 531

3. Kémiai tulajdonságok 3.1. A játékot úgy kell kialakítani és gyártani, hogy e rendelet 2. § (1) és (2) bekezdés szerinti használatkor ne jelentsen veszélyt a testi épségre, illetve az egészségre lenyelés, belélegzés, továbbá a bőrrel, nyálkahártyával vagy a szemmel való érintkezés esetén. A játéknak minden esetben eleget kell tennie azoknak a jogszabályoknak, amelyek a termékek meghatározott csoportjára, illetve meghatározott veszélyes anyagok és készítmények tilalmára, korlátozott alkalmazására vagy a megjelölésére vonatkoznak. 3.2. A gyermekek egészségének védelme érdekében a játékok előállításához antimon, arzén, bárium, kadmium, króm, ólom, higany és szelén vegyületek nem használhatók fel. A játékokban elkerülhetetlen szennyeződésként jelenlevő, az előírt módszerrel kioldható meghatározott elemek mennyisége nem haladhatja meg az alábbi határértékeket: Kioldható elem mennyisége (mg/kg) Sb As Ba Cd Cr Pb Hg Se Gyúrmák és ujjfestékek Összes többi játékanyag 1998/35. szám 3.3. A PVC-ből készült gyerekjátékok vinilklorid monomer tartalma nem lehet több 1 mg/kg-nál. A lágyítótartalom legfeljebb 30% lehet. Lágyítóként csak az alábbi táblázatban felsorolt anyagokat szabad felhasználni: Vegyi anyag CAS-szám EINECS-szám Adipinsav-poliészter — — A fenol alkalin-szulfonsav-észtere (C12—C20) — — Egyenesláncú (C6 felett) alkoholok ftálsav-észterei és ezeknek az észtereknek keverékei — — Tributil-acetil-citrát 77—90—7 201—067—0 Tr-(2-etilhexil)- acetil-citrát 144—15—0 205—617—0 3.4. A PVC-től eltérő egyéb műanyag játékok anyaga feleljen meg az élelmiszerekkel érintkezésben felhasználható műanyagokra vonatkozó Magyar Élelmiszerkönyv 1—2—90/128. számú előírásnak. 3.4.1. A polisztirol játékokból 90 ˚C-on 24 óra alatt felszabaduló illóanyag-tartalom legfeljebb 0,1% lehet. 3.5. A csecsemők és kisgyermekek számára készített cumik és cuclik csak jól fertőtleníthető és tisztítható anyagból készülhetnek. 3.5.1. Az elasztomerből vagy gumiból készült cumik és cuclik lágyítóként csak a 3.3. pontban felsorolt anyagokat tartalmazhatják. Extrahálható anyag tartalma a lágyítókat nem számítva legfeljebb 3% lehet. Az ecetsavas kivonatban II. rendű aromás aminok nem lehetnek jelen kimutatható mennyiségben [BGA (BGVV) XXI. ajánlás]. 3.5.2. A szilikongumiból készült cumik és cuclik legfeljebb 0,5% extrahálható anyagot tartalmazhatnak. A kivonatban peroxic maradék nem lehet jelen kimutatható mennyiségben. A szilikongumiból 200 ˚C-on 4 óra alatt felszabaduló illóanyag-tartalom a 0,5%-ot nem haladhatja meg [BGA (BGVV) XV. ajánlás]. 3.5.3. A cumikból és cuclikból megadott módszerrel vizsgálva nem oldódhat ki 0,01 mg/kg-nál több N-nitrózamin és 0,1 mg/kg-nál N-nitrozálható anyag. 3.5.4. A cumik és cuclik 15 perces forralással nyert vizes kivonatának nem lehet keserű íze. 3.6. A 6 évnél fiatalabb gyerekek számára ajánlott bármilyen anyagból készült játékokból a nyál oldó hatását utánzó modelloldattal és zsíroldószerrel szobahőmérsékleten 30 perc alatt a színező vagy festő anyagok nem oldódhatnak ki, és nem lehetnek ledörzsölhetők. 3.7. A tiszta saját gyártási hulladék kivételével hulladékanyagok gyerekjáték készítésére nem használhatók. Vizsgálati módszer A vizsgáló modelloldat 1 l desztillált vagy azonos minőségű vízben oldott 4,2 g nátriumbikarbonátot (NaHCO3) 0,5 g nátriumkloridot (NaCl), 0,2 g káliumkarbonátot (K2CO 3) és 30,0 mg nátriumnitritet (NaNO2) tartalmaz, pH-ja 9. Megfelelő számú cumiból származó anyag mintáit 24 órára 40± 2 ˚C hőmérsékleten kell a vizsgálóoldatba meríteni. Az N-nitrozamin kioldódást a vizsgálóoldat egy aliquot részéről kell meghatározni. Az N-nitrozaminokat nitzrozaminmentes diklórmetánnal (DKM) kell az aliquotból extraktálni, és gázkromatográfiásan meghatározni. Az N-nitrozálható anyagok kioldódását a vizsgálóoldat egy másik aliquot részéből kell meghatározni. Az N-nitrozálható anyagokat az aliquotot sósavval megsavanyítva nitrozaminokká kell alakítani. Ezt követően a nitrozaminokat DKM-al extraktálni kell az oldatból, és gázkromatográfiásan meghatározni. 3.8. A játék nem tartalmazhat a vonatkozó jogszabály értelmezése szerinti veszélyes anyagokat vagy készítményeket olyan mennyiségben, amely veszélyeztetheti a játékot használó gyermek egészségét. Kifejezetten tilos játékban veszélyes anyagokat vagy készítményeket alkalmazni, ha azokat a játék során rendeltetésszerűen kívánják használni. Ha azonban bizonyos játék rendeltetéséhez korlátozott mennyiségű ilyen anyag vagy készítmény elengedhetetlenül szükséges, különösen a kémiai kísérletekhez, modellépítéshez, hőre lágyuló anyagból vagy kerámiából való formázáshoz, zománcozáshoz, fényképészeti vagy hasonló tevékenységhez szükséges anyagok és felszerelési tárgyak esetén, akkor ezek használata megengedhető, ha azt a maximális menynyiséget nem lépi túl, amelyet minden anyagra vagy készítményre a vonatkozó előírások megadnak, feltéve, hogy az engedélyezett anyagok és készítmények megfelelnek a 3. számú melléklet 4. pontjában foglaltakon túl az osztályozásra és megjelölésre vonatkozó előírásoknak is.

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes